kardosdrur/scandi-wiki huggingface dataset:
Gustav Ferdinand Thaulow

Gustav Ferdinand Thaulow (født 6. juli 1817 i byen Slesvig, død 11. marts 1883) var en tysk pædagog.

Efter at have gået i domskolen i sin fødeby studerede Thaulow fra 1837 af teologi og filosofi i Kiel og Berlin. I 1842 vandt han den filosofiske doktorgrad i Kiel, hvorefter han sammesteds virkede nogle år som privatdocent i filosofi og pædagogik. I 1846 blev han ekstraordinær professor i filosofi og 1854 ordentlig professor i filosofi og pædagogik ved samme universitet samt direktør for det pædagogiske seminarium. Senere blev han også docent ved marineakademiet i Kiel. I 1878 udnævntes han til Geheimeregierungsrath. Hans forfattervirksomhed går væsentlig i pædagogisk retning. Blandt andet virkede han for oprettelsen af pædagogiske seminarier ved universiteterne, og 1849 grundlagde han Schleswig-Holsteinische Schulzeitung. Som filosof tilhørte han den Hegelske skole. 1853-54 udgav han Hegels Ansichten über Erziehung und Unterricht i 3 bind. Han interesserede sig også levende for kunst og skrev 1857 en vejviser i Kiels kunstmuseum. I sit eget hjem havde han en betydelig samling træskærerarbejder, som han 1876 skænkede til provinsen, der da oprettede det smukke Thaulow-Museum i Kiel. Det skyldtes også for en stor del hans energi, at den flensborgske oldsagsamling, som under krigen 1864 var bleven bragt i sikkerhed til Sjælland, i følge Wienerfreden måtte udleveres af Danmark, hvorpaa den blev indlemmet i Kieler-Alterthumsmuseum. Endelig kan nævnes, at han 1861 tog initiativet til en stor pengeindsamling i hertugdømmerne for at skaffe Kieler-Universitetet en ny bygning til dets 200 års jubilæum 1865. Denne plan kom dog først til udførelse 1876 ved statens hjælp.

Kilder 
 
 

Professorer fra Tyskland
Filosoffer fra Tyskland
Faglitterære forfattere fra Tyskland
Ansatte ved Kiels Universitet
Tyskere i 1800-tallet
Personer fra Slesvig by
Hans Aimar Mow Grønvold

Hans Aimar Mow Grønvold (26. juni 1846—25. juli 1926) var en norsk embedsmand og forfatter. 

Grønvold blev student 1866 og cand. jur. 1871. Han var ekspeditionssekretær i departementet for de offentlige arbejder 1885—1905 og kabinetssekretær hos kong Håkon VII fra 1905. Fra 1899 var han medlem af Hovedbanens direktion, fra 1904 dens formand. Grønvold, der allerede 1867 blev knyttet til Aftenbladet som medarbejder for musik, senere til Aftenposten, har udfoldet en rig musikkritisk virksomhed og tillige skrevet Frederik Chopin (1878), Norske Musikere (1883) — et hovedværk i den norske musiks historie — samt afsnittet om musik i Norge i det 19. Aarhundrede (1900—02).

Kilder 
  

Embedsmænd fra Norge
Kritikere fra Norge
Musikkritikere
Musikhistorikere
Faglitterære forfattere fra Norge
Nordmænd i 1900-tallet
Personal information manager

En personal information manager (ofte kaldt PIM-værktøj eller bare PIM) er en type af applikation, hvis funktion er som personlige arrangører (eng. personal organizer). Akronymet PIM anvendes almindeligvis for personal information manager ved det givne forskningsfelt. 
Formålet med PIM-værktøj anvendt som information management-værktøj er at facilitere (muliggøre) notering, sporing - og forvaltning af visse typer af "personlig information".

Eksempler 
Personlig information kan omfatte følgende:
 Personlig fil samlinger (digitale og fysiske): Dokumenter, musik, fotos, videoer og lignende
 Personlige noter/dagbog
 Adressebøger
 Lister (inklusiv opgavelister, to do-lister)
 Vigtige kalenderdatoer
 Fødselsdage
 Årsdage
 Aftaler og møder
 Huskelister
 Email, chat arkiver
 Fax kommunikationer, voicemail
 Projektledelsesfunktioner
 RSS opdateringsstrømme
 Advarsler
 Kilder (inklusiv videnskabelige kilder, webstedsreferencer)

Se også
Personal information management
Personal knowledge base
Kalender
Information management
Personlig arrangør
Personlig wiki
Password manager

Kilder/referencer

Eksterne henvisninger
 
 A list of research Personal information managers
Infografik

Informationsgrafik eller infografik er visuelle repræsentationer af information, data eller viden. Informationsgrafik er også kendt som informationsvisualisering (InfoVis).

Se også
 Datavisualisering
Jørgen Helweg-Larsen

Jørgen Meincke Helweg-Larsen (7. februar 1905 i København – 17. januar 1977) var en dansk advokat, bror til Else-Merete Ross og Niels Helweg-Larsen.

Han var søn af overretssagfører Albert Helweg-Larsen og hustru Berta født Meincke, blev student fra Østre Borgerdydskole 1923 og cand.jur. 1929. Han blev landsretssagfører 1934 og fik siden møderet for Højesteret.

Helweg-Larsen var formand for bestyrelserne for Københavns og Omegns Sygehjem, A/S Københavns Hippodrom, A/S Schouw & Co., A/S Jyllands Papirværk, A/S Fisker & Nielsen, Ole Thorups Stiftelse og for Varelotteriet samt medlem af bestyrelsen for Folkebørnehaveforeningen.

Han blev gift 2. januar 1931 med Ragna Haugsted (3. juni 1909 i København - ?), datter af bibliotekar Ejler Haugsted og hustru Augusta født Jessen.

Kilder 
 Kraks Blå Bog 1974

Personer i Kraks Blå Bog (afdøde)
Jørgen
Advokater fra Danmark
Personer fra København
Danskere i 1900-tallet
Studenter fra Østre Borgerdyd Gymnasium
Poultney Bigelow

Poultney Bigelow (født 10. september 1855 i New York, død 28. maj 1954) var en amerikansk journalist og forfatter. Han var søn af John Bigelow.

Bigelow blev opdraget i Potsdam, hvor han blev bekendt med daværende kronprins, senere kejser Wilhelm II. Han studerede ved Yale og blev sagfører i New York, men opgav juraen for journalistikken. Han har siden foretaget talrige rejser i alle egne af verden, blandt andet for at studere tropekolonisation. Bigelow var krigskorrespondent til Times under den spansk-amerikanske krig og besejlede en del af de større europæiske floder i kano. Han skrev: Paddles and Politics down the Danube, The German Emperor and his Neighbours, The Borderland of Czar and Kaiser, History of the German Struggle for Liberty (4 bind, 1896), White Man’s Africa (1898).

Kilder 
 

Journalister fra USA
Faglitterære forfattere fra USA
Engelsksprogede forfattere
Advokater fra USA
Amerikanere i 1800-tallet
Amerikanere i 1900-tallet
Personer fra New York City
Erastus Brigham Bigelow

Erastus Brigham Bigelow (2. april 1814—6. december 1879) var en amerikansk opfinder og fabrikant på tekstilindustriens område.

Bigelow var som forfatter forkæmper for toldbeskyttelsessystemet, som han gav et stærkt fremstød i Amerika, navnlig ved sit hovedværk The Tariff Question (1862).

Kilder 

 

Opfindere fra USA
Forfattere fra USA
Amerikanere i 1800-tallet
Jesús Fernández Collado

Jesús Fernández (født 11. juni 1988), til dagligt kendt som Jesús, er en spansk fodboldspiller, der spiller i Real Madrid som målmand.

Referencer

Eksterne henvisninger 

Fodboldspillere fra Real Madrid CF
Personer fra Madrid
Fodboldspillere fra Villarreal CF
Vilhelm Helweg-Larsen

Vilhelm Ludvig Helweg-Larsen (født 13. juni 1850 i København, død 10. november 1927) var en dansk stiftsprovst, bror til Axel Liljefalk, Christian Helweg-Larsen og H.F. Helweg-Larsen og far til Gunnar og Povl Helweg-Larsen.

Han var søn af etatsråd, borgmester i Københavns Magistrat L.C. Larsen og hustru født Helweg. Helweg-Larsen blev cand.theol. 1874, kapellan ved Sankt Johannes Kirke 1879, sognepræst i Seest 1885 og blev i 1895 stiftsprovst i Viborg Stift, hvor han spillede en nøglerolle i gennemførelsen af Joakim Skovgaards udsmykning af Viborg Domkirke. 1920 gik han på pension. Han var Ridder af Dannebrog og Dannebrogsmand. Han var formand for Udvalget for Grønlands Kirkesag samt for flere lokale kirkelige virksomheder.

1876 ægtede han Thyra Lorentzen (30. oktober 1852 - 2. januar 1906).

Litteratur 
 Ole Degn: "Stiftsprovsten og kunstmaleren: Samarbejdet mellem Vilhelm Helweg-Larsen og Joakim Skovgaard", Fra Viborg-egnen: Årbog udgivet af Historisk Samfund for Viborg-egnen, 77. årgang (2012).

Kilder 
 Gunnar Helweg-Larsens biografi i Dansk Biografisk Leksikon, 3. udgave

Personer i Kraks Blå Bog (afdøde)
Vilhelm
Domprovster fra Danmark
Riddere af Dannebrog
Danskere i 1800-tallet
Danskere i 1900-tallet
Personer fra København
Dante Bonfim Costa Santos

Dante Bonfim Costa Santos (født 18. oktober 1983), almindelig kendt som Dante, er en brasiliansk fodboldspiller, der spiller for den franske Ligue 1-klub OGC Nice og for det brasilianske fodboldlandshold. Tidligere har han blandt andet spillet mange år i Tyskland for henholdsvis Borussia Mönchengladbach, Bayern München og VfL Wolfsburg.

Titler 
Standard Liège
 Belgiske Pro League: 2007-08
 Belgische Super Cup: 2008

FC Bayern München
 DFL-Supercup: 2012
 1. Fußball-Bundesliga: 2012-13 og 2013-14
 UEFA Champions League: 2012-13
 UEFA Super Cup (1): 2013
 DFB-Pokal: 2012-13 og 2013-14

Brasilien
 FIFA Confederations Cup: 2013

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2014
Fodboldspillere fra Lille OSC
Fodboldspillere fra Standard Liège
Fodboldspillere fra FC Bayern München
Fodboldspillere fra Borussia Mönchengladbach
Fodboldspillere fra OGC Nice
Personer fra Salvador
Durham County Council

Durham County Council er kommunalbestyrelse for den selvstyrende kommune (det administrative grevskab) County Durham i det ceremonielle grevskab af samme navn.

Opettet i 2009 
Durham County Council opstod den 1. april 2009, da syv mindre kommuner blev sammenlagte til én kommune.

De seks tidligere kommuner var:
 Chester-le-Street med Lumley, Pelton og Sacriston.
 Derwentside med Consett og Stanley.
 City of Durham med Durham city og omliggende områder.
 Easington med Seaham og Peterlee, der er en planlagt by (New Town).
 Borough of Sedgefield med Spennymoor med Newton Aycliffe.
 Teesdale med Barnard Castle og landsbyerne i Teesdale.
 Wear Valley med Bishop Auckland, Crook, Willington, Hunwick og landsbyerne langs Weardale.

Nabokommuner 
Mod sydøst grænser det administrative grevskab op til de selvstyrende kommuner Hartlepool, Darlington og Stockton-on-Tees.

Hartlepool og Darlington ligger også i det ceremonielle grevskab County Durham, mens Stockton-on-Tees er delt mellem North Yorkshire og County Durham.

Eksterne links 
 / Durham County Council – officiel website (engelsk) 

Enhedslige myndigheder i Nordøstengland
Crater Lake National Park

Crater Lake National Park er en nationalpark i den sydlige del af delstaten Oregon i  USA. Parken har navn efter Crater Lake og blev etableret 22. maj 1902, hvilket gør den til USAs sjette ældste nationalpark. Parken har et areal på 741 km². De vigtigste naturattraktioner i nationalparken er en caldera, Der udgør resterne af den ødelagte vulkan, Mount Mazama som blev  dannet for 7.700 år siden efter et udbrud og er fyldt med vand.

Søen er med en dybde på 597 m, den dybeste sø i USA, den næstdybeste sø i Amerika og nummer syv på listen over verdens dybeste søer. Kanten på calderaen varierer i fra  2.100 til 2.400 moh. Den gennemsnitlige højde på selve søen er 1.883 moh. Crater Lake har oftest en skarp blå farve, og har hverken til- eller afløb.

Eksterne kilder/henvisninger 

Officielt websted

Nationalparker i USA
Oregon
Ö3 Austria Top 40

Ö3 Austria Top 40 er navnet på den officielle østrigske single-hitliste, samt på et radioprogram, som præsenterer listen, bliver sendt på fredage på Hitradio Ö3. Programmet præsenterer de østrigske single-, ringetone- og download-hitlister. Programmet havde premiere d. 26. november 1968 under navnet Disc Parade og blev præsenteret af Ernst Grissemann. Siden har programmet gået under flere forskellige navne.

Den ugentlige #1 bliver offentliggjort af Musikmarkt og go TV.

Hitlister 
I øjeblikket er der fire hitlister, som offentliggøres:
 Ö3 Austria Top 40 Singles - faktisk en Top 75
 Ö3 Austria Top 40 Longplay (Albums) - faktisk en Top 75
 Ö3 Austria Top 20 Compilation
 Ö3 Austria Top 10 DVD

Værter 
Mellem 1968 og 2007, har navnet været Disc Parade, Die Großen 10 von Ö3, Pop Shop, Hit wähl mit, Die Großen 10, Ö3 Top-30 og Ö3 Austria Top 40.

Eksterne henvisninger 
Official Austrian singles chart
Ö3 Austria Top 75
Austrian chart archive

Referencer 

Hitlister
Musik fra Østrig
H.F. Helweg-Larsen

Hans Frederik "Fritz" Helweg-Larsen (født 26. maj 1845 i København, død 1. januar 1917 sammesteds) var en dansk overretssagfører, bror til Axel Liljefalk, Christian Helweg-Larsen og Vilhelm Helweg-Larsen og far til Albert Helweg-Larsen.

Han var søn af etatsråd, borgmester i Københavns Magistrat L.C. Larsen og hustru født Helweg. Helweg-Larsen blev student (privat dimitteret, men gik på Det von Westenske Institut) 1863, cand.jur. 1869 og overretssagfører 1873. Imens havde han været fuldmægtig hos prokurator A.P. Seidelin 1870-71 og hos overretsprokurator V. Delbanco 1871-73.

Helweg-Larsen blev Ridder af Dannebrog 1902, Dannebrogsmand 1915, var sekretær for Kong Christian IX's og Dronning Louises Jubilæumsasyl og for Sankt Peders Gæstehjem, formand for Vesterbros Asylselskab, for Ole Thorups Stiftelse, formand i direktionen for Københavns Hippodrom, for Livsforsikringsselskabet "Danebroge" og for forretningsudvalget for Borgervennen af 1788. Han sad i bestyrelsen for Kirkelig Ungdomsforening, Foreningen til Værn for enligtstillede Kvinder, var næstformand for Lindevangshjemmet og medlem af Det københavnske Kirkefond og af Udvalget for den vestindiske Kirkesag.

Han blev gift 1. maj 1873 i København med Thora Almira Riise (10. oktober 1848 på St. Thomas - 28. november 1915), datter af etatsråd, apoteker A.H. Riise og hustru født Worm.

Referencer

Eksterne henvisninger 
 
 H. Hjorth-Nielsen, Danske Sagførere under Loven af 26. Maj 1868, København: J. Jørgensen & Co. 1941.

H.F.
Advokater fra Danmark
Riddere af Dannebrog
Danskere i 1800-tallet
Danskere i 1900-tallet
Personer fra København
Medlemmer af Komiteen til Raadhusets kunstneriske Udsmykning
Ole Emil Riisager

Ole Emil Riisager (født 5. november 1932 på Frederiksberg, død 4. juli 2017) var en dansk journalist og radiovært, mest kendt som "stemmen" ved Radioavisen fra 1959 til 1999, hvor han var ansat som nyhedsoplæser. Den journalistiske karriere begyndte i 1955 ved nyhedsbureauet United Press i København, og fire år senere blev han ansat ved Pressens Radioavis, som Radioavisen hed dengang. Her arbejdede han de næste 40 år og blev undervejs redaktionssekretær i 1969.

Som bil- og motorentusiast bidrog han bl.a. med motorstof til  Aftenbladet, og han fungerede som redaktør for bilmagasinet Bilhistorisk Tidsskrift, især med interesse for veteranbiler. Han var desuden æresmedlem af Dansk Veteranbil Klub.

Efter at have modtaget Danmarks Radios Sprogpris i 1987 modtog han ved sin afgang fra Danmarks Radio i 1999 et ridderkors for sin mangeårige indsats som nyhedsoplæser.
Ole Emil Riisager var nevø til den berømte komponist Knudåge Riisager.

Referencer

Eksterne henvisninger 
 
 
 Berlingske Tidende – Manden med stemmen

Journalister fra Danmark
Ansatte i DR
Radioværter fra Danmark
Riddere af Dannebrog
Personer fra Frederiksberg
Modtagere af DR's Sprogpris
Københavns Hippodrom

Københavns Hippodrom, Aktieselskabet Kjøbenhavns Hippodrom, Hippodromet Kjøbenhavn var fra 1847 "Tattersall" og "en med Rideskole forenet offentlig Ridebane", samt en dansk cirkus i 1855. Herefter blev Hippodromet ombygget til teatersal af teatermanden Hans Wilhelm Lange (1815–1873) og genåbnede i 1857 som Folketeatret. Staldbygningerne blev bygget om til påklædningsværelser og foyer, mens elefantstalden kom til at fungere som portnerloge.

Historie 

Nørregade og Nørre Kvarter var igennem århundrede domineret af bryggere og bryggergårde. Under det engelske bombardement af København i 1807 blev brygger Stephan Pedersen Hegers gamle bryggergård fra 1784 i Nørregade 39 hårdt ramt. Adam Oehlenschläger beskrev det med, at den "sank i knæ for fædrelandet". Sønnen Hans Heger (1747–1819), der havde arvet bryggergården, lod den og bagved liggende lysthave ombygge i 1847 til Hippodrom, navngivet Hippodromet Kjøbenhavn. Det havde en kombineret "Tattersall" og "en med Rideskole forenet offentlig Ridebane". Tattersall havde navn efter et hestemarked i London. I Tattersalen blev der afholdt flere skelsættende politiske møder. Det var blandt andet her man i 1848 appellerede til kongen om, at indføre demokratiske tilstande, så folket ikke skulle gribe til "fortvivlelsens selvhjælp".

Da Hippodromet ikke indbragte det forventede overskud, blev det efter en ombygning indrettet som cirkus i 1855.

Teatermanden Hans Wilhelm Lange (1815–1873), der nød Frederik VIIs og grevinde Danners protektion. fik i 1855 ved kongens og grevindens hjælp overladt Hofteatret på Christiansborg. Her fungerede han kun i en enkelt sæson, men denne var så succesfuld, at han året efter havde råd til at leje Aktieselskabet Kjøbenhavns Hippodrom i Nørregade. Han lod arkitekten Harald Conrad Stilling (1815–1891) ombygge komplekset mellem 1855 og 1857 til teaterbygning, der fik navnet Folketeateret. Staldbygningerne blev bygget om til påklædningsværelser og foyer, mens elefantstalden kom til at fungere som portnerloge.

I 1973 blev Kjøbenhavns Hippodrom atter cirkus i en enkelt vintersæson, da illusionisten Kenn Anker Petersen og cirkusdirektør Benny Berdino sammen etablerede "Cirkus Kenbenny".

Referncer 

Cirkusser i Danmark
Etableret i 1847
Bill de Blasio

Bill de Blasio (nuværende navn, født Warren Wilhelm Jr. 8. maj 1961, hed senere Warren de Blasio-Wilhelm) er en amerikansk politiker, medlem af det demokratiske parti som var borgmester i New York City 2014-2021. Han blev valgt første gang som New Yorks 109. borgmester 5. november 2013, hvor han efterfulgte Michael Bloomberg. Ved valget slog han republikaneren Joe Lhota.

Han indledte sin politiske karriere i 1989, da han arbejdede med at få David Dinkins valgt som borgmester. Efter valget arbejdede han i dennes administration. Han deltog også i arbejdet med at få Hillary Clinton valgt til Senatet. I 2001 blev han valgt til New Yorks byråd for Broooklyns 39. distrikt.

Referencer 

Borgmestre fra USA
Personer fra New York City
Præsidentkandidater fra USA 2020
Emil Christiani

Emil Christiani henviser til:

 Emil Christiani (præst) (1817–1901)
 Emil Christiani (musiker) (1851–1929)
Jonsvatnet

Jonsvatnet er en sø som ligger i kommunerne Trondheim og Malvik i Trøndelag. Søen er hoved-drikkevandskilde for Trondheim kommune. Jerfir er et ældre navn på søen.

Jonsvatnet består af tre deler, Litjvatnet, Storvatnet og Kilvatnet. Udløbet fra Jonsvatnet ligger i Litjvatnet, og vandstanden reguleres med et damanlæg. 

Der findes bl.a. ørred, rødding og gedde i søen og, der blev både i 30'erne og 70'erne.

I årene 1936 til 1939  var "Trondheim lufthavn Jonsvatnet" i Valsetbukta. "Det Norske Luftfartsselskap" (DNL) havde en vandflyver-rute mellem Bergen og Tromsø i sommersæsonen. Den vigtigste grund til oprettelsen af denne rute var postvæsenets behov for hurtigere forsendelse af posten. I  1935 var der prøvedrift i juli. Trondheim kommune byggede en ekspeditionsbygning.

Under den tyske invasionen af Norge i 1940 blev Jonsvatnet brugt som fremskudt tysk feltflyveplads, og op til 60 tyske fly brugte den improviserede base. Da foråret kom og isen smeltede var der mindst tre fly tilbage, et Heinkel He 111 og et Junkers Ju 88 bombefly og et Junkers Ju 52 transportfly. Vraget af sidstnævnte fly blev senere ødelagt af udbygningen af en drikkevandsledning på 80'erne. De andre to fly blev efter flere års forberedelser fjernet i 2005. Blandt en af tilskuerne var Artur von Casimir som var med som flyver på et af flyene som sank i 1940. Under fjernelsen af flyene blev der også fundet et tysk Arado Ar 196 rekognoseringsfly som styrtede senere under krigen. Dette fly er imidlertid fredet som krigsgravplads, og blev ikke undersøgt videre.

På Jonsvatnet ligger Trondheim sjøflyplass, Jonsvatnet, som Trondheim kommune har ønsket at nedlægge.

Se også 
Ju88.net

Søer i Trøndelag
Trondheim
Magnus Biermer

Magnus Biermer (født 22. november 1861 i Bern, død 25. februar 1913) var en tysk socialøkonom.

Biermer var Dr. philos. & jur., siden 1900 professor i Giessen. Blandt hans mange skrifter, der for største delen omhandler penge- og bankvæsen, samt handels- og socialpolitik, skal fremhæves: Die Goldwährung (1898), Fürst Bismarck als Volkswirt (1899), Vorlesungen über Geld- und Währungsfragen (1901), Grundzüge der Sozial- und Gewerbepolitik (I—III, 1901—02), Die Entwickelung des deutschen Notenbankwesens (1903), Die deutsche Geldverfassung (3. oplag 1908), Teuerung und Geldwert (1912). Biermer tilhørte politisk det nationalliberale parti.

Kilder 

 
 

Nationaløkonomer fra Tyskland
Professorer fra Tyskland
Ansatte ved Giessens Universitet
Tyskere i 1800-tallet
Tyskere i 1900-tallet
Personer fra Bern
Cuyahoga Valley National Park

Cuyahoga Valley National Park er en nationalpark i delstaten Ohio, USA. Parken blev etableret 21. oktober 2000, og er på 133 km². De vigtigste naturattraktioner i nationalparken er landskabet langs Cuyahogafloden mellem Akron og Cleveland i den nordøstlige del af  delstaten Ohio i USA. 

Parken har vandfald, bakker, vandrestier og udstillinger af tidligt landliv.  Vandrestien Ohio and Erie Canal Towpath Trail følger kanalen Ohio and Erie Canal, hvor muldyr trak kanalbåde.  Parken har mange historiske hjem, broer og andre bygninger.

Parken er den eneste nationalpark i Ohio. Cuyahoga betyder «krogede flod» på Mohawk-sproget. Den blev oprindelig oprettet som et «US National Recreational Area» 27. december 1974, og gjort om til nationalpark af Kongressen 11. oktober 2000.

Se også 
 Nationalparker i USA

Eksterne kilder/henvisninger 

Officielt websted for  Cuyahoga Valley National Park (engelsk)

Nationalparker i USA
Ohio
Cuyahogafloden

Cuyahogafloden   eller Cuyahoga River er et ca. 160 km langt vandløb som løber gennem Cleveland i Ohio, USA, til Lake Erie. Floden  blev kendt i 1960'erne da forureninger som flød på overfladen i flere tilfælde gik i brand. Cuyahogafloden er i dag en af flere "American Heritage Rivers", en gruppe af nationalfloder som overvåges af den amerikanske miljømyndighed United States Environmental Protection Agency.
Nord for byen Akron løber Cuyahoga  gennem Cuyahoga Valley National Park.

Vandløb i USA
Ohio
Andy Roda

Andy Roda er en dansk sanger.

Som selvstændig kunstner har Roda udgivet flere album. DISH, den første, udkom i 1999.
Som korsanger har han arbejdet med Thomas Helmig og for Dansk Melodi Grand Prix 2014, hvor han var med til at vinde med Basims "Cliche Love Song".
Roda har tillige samarbejdet som forsanger med Safri Duo.

Rodas forældre har en baggrund fra Filippinerne og han har sunget i Det Danske Drengekor. Han er student fra Skt. Annæ Gymnasium.

Andy deltager i Dansk Melodi Grand Prix 2015 med sangen "Love is Love" som han har skrevet sammen med Maria Hamer-Jensen.

Eksterne links 
 Hjemmeside
 Soundcloud

Referencer

Eksterne henvisninger 
 

Sangere fra Danmark
Sangskrivere fra Danmark
Deltagere ved Dansk Melodi Grand Prix 2015